open-index/open-wikipedia-markdown huggingface dataset:
Vassõlivka (Mõkolajiv)

**Vassõlivka** ( ;  ; varem **Oleksandrivka** (Олександрівка), tuntud ka kui **Shkadivka** (Шкадівка)) on küla Lõuna-Ukrainas Mõkolajivi oblastis Mõkolajivi rajoonis Kinburni poolsaarel, mis asub umbes 52.6 kilomeetrit Mõkolajivi linna keskusest edela suunas. 

Kuni 18. juulini 2020 kuulus Vassõlivka Otšakivi rajooni. 2020. aasta juulis liideti Otšakivi rajoon Ukraina haldusreformi raames, mis vähendas Mõkolaivi oblasti rajoonide arvu neljale, Mõkolajivi rajooniga.  

## Venemaa sissetungi ajal Ukrainasse, 2022
Küla sattus rünnaku alla ja okupeeriti Vene vägede poolt Venemaa sissetungi ajal Ukrainasse 2022. aastal. Küla, nagu ka kõik muud okupeeritud territooriumid Mõkolajivi oblastis, annekteeris Venemaa ebaseaduslikult oma Hersoni oblasti osana. 

Pärast Venemaa taandumist ja Ukraina vägede vastupealetungi 9.–11. novembril vabastati peaaegu kõik teised Mõkolajivi oblasti asulad Venemaa kontrolli alt. Erandiks on Vassõlivka, aga ka teised Kinburni poolsaare asulad, nimelt Pokrovske ja Pokrovka. 

## Viited
SpaceX Crew-6

**SpaceX Crew-6** oli NASA Erameeskondade programmi kuues lend ja Crew Dragoni üheksas mehitatud orbitaallend.

Missioon startis 2. märtsil 2023 ja põkkus järgmisel hommikul Rahvusvahelise Kosmosejaamaga. Crew-6 viis jaama neli uut meeskonnaliiget. Missiooni meeskonda kuulusid kaks NASA ja üks Araabia Ühendemiraatide astronaut ning üks vene kosmonaut.

Missioon naasis Maale 4. septembril 2023.

## Meeskond

## Viited
Artstetten-Pöbring

**Artstetten-Pöbring** on vald (*Marktgemeinde*) Austrias Alam-Austria liidumaal Melki ringkonnas.

## Viited
Levist Väljas

**Levist Väljas** (Levi'st Väljas, Levikas, Joodikumajakas) oli Tallinnas 1996. aastal avatud keldribaar. Baari iseloomustas boheemlaslik õhkkond, populaarsus tulenes nädalavahetusel varahommikuni lahtiolekust. Baar asub vanalinnas, aadressil Olevimägi 12 – Olevimäe, Sulevimäe ja Vene tänava ristmikul. Baari külastas 2009. aastal reedeti-laupäeviti ligikaudu seitsesada inimest. 2008. aastal avati baaril lisaks maa-alusele ruumile ka maapealne korrus, remondis osalesid baari püsikliendid. Alates 2001. aastast oli lokaali omanik Madis Kaasik (OÜ Pime Juhus).

Keldribaaris korraldati lisaks muusikapeoõhtutele ka kultuuriüritusi, plaadi ja raamatuesitlusi.

Lokaali ruumides asus varem saun, aseri baar, NSVL-i ajal aga VEKSA ühingu peoruumid.

## Vaata ka

* Valli baar
* Zavood
* Ümarlaua baar

## Viited
Blindenmarkt

**Blindenmarkt** on vald (*Marktgemeinde*) Austrias Alam-Austria liidumaal Melki ringkonnas.

Blindenmarkt asub Alam-Austria *[[Mostviertel]]i* piirkonnas Ybbsi jõe orus, 8 km Amstettenist idas.

## Viited
Brett Nõmm

**Brett Nõmm** (sündinud 28. aprillil 1994 Jõgeval) on Eesti korvpallitreener ja endine korvpallur. 

## Karjäär
### Mängijana
Poiste vanuseklassis mängis Nõmm Salva Tartu/Kuremaa SK I ja Audentese SK meeskondades, hiljem Tartu Salva/Rockis. 

Nõmm mängis hooajast 2011/2012 kuni hooajani 2013/2014 Korvpalli Meistriliiga klubides TÜ/Rock ja Korvpalliklubi Pärnu. Hiljem mängis ta mitmes meeste I liiga klubis.

### Treenerina
Brett Nõmm on noortetreenerina tuule tiibadesse saanud Rae Spordikoolist ning ta on treeninud Eesti noortekoondiste eri vanuseklasse ning olnud Eesti naiste koondise abitreener. Ta on tegutsenud nii abitreeneri kui ka peatreenerina Tallinna Kalevi meeskonna juures. Ta töötas hooajal 2022/23 (BC Kalev/Cramo tuli Eesti meistriks)  ning pool 2023/24 hooaega Kalev/Cramo abitreenerina. 

Pärast lahkumist Kalev/Cramo meeskonna juurest sai temast detsembris 2023 Avis Utilitas Rapla peatreener. Rapla meeskond võitis hooajal 2023/2024 Korvpalli Meistriliigas pronksmedali, olles kohamängus Pärnu Sadama meeskonnast üle mängudega 3:1. 

Brett Nõmme juhendatav Eesti poiste U-16 korvpallikoondis tuli 2024. aastal Euroopa meistrivõistluste B-divisjoni meistriks (finaalmäng Rumeeniga 76:71).  

2024. aasta juulist on Brett Nõmm ka Eesti meeste korvpallikoondise abitreener.

## Isiklikku
Korvpallitreener Alar Varrak on Brett Nõmme poolvend.

## Viited

## Välislingid
*Ühe hoobi teise järel saanud Rapla jäi jalule ja võitis pronksi. sport.delfi.ee, 25. mai 2024.
Eva Maydell

**Eva Maydell** (neiuna **Eva Paunova**, bulgaaria keeles *Ева Паунова*; sündinud 26. jaanuaril 1986 Sofias) on Bulgaaria poliitik, ta on erakonna Kodanikud Bulgaaria euroopaliku arengu eest (GERB) liige. Ta on aastast 2014 Euroopa Parlamendi liige.

Ta on lõpetanud Roomas asuva John Cabot Ülikooli.

Ta oli aastast 2009 Iliana Ivanova (Bulgaariast valitud Euroopa Parlamendi liikme) poliitiline sekretär. Aastast 2014 Euroopa Parlamendi liige; Euroopa Parlamendis kuulub ta Euroopa Rahvapartei fraktsiooni.

## Välislingid
* Eva Maydell Euroopa Parlamendi kodulehel
Cristin Milioti

**Cristin Milioti** (sündinud 16. augustil 1985) on Ameerika Ühendriikide näitleja. 

Ta on tuntud Tracy McConnellina CBS-i komöödiasarjas "Kuidas ma kohtasin teie ema" ("How I Met Your Mother", 2013–2014) ning esinemistega teatrilavastustes nagu "That Face", "Stunning" ja Broadway muusikalis "Once". Viimase eest pälvis ta Grammy auhinna ning oli nomineeritud Tony auhinnale.

Milioti on mänginud ka mitmetes tuntud filmides ja telesarjades, sealhulgas Teresa Petrillot 2013. aasta filmis "The Wolf of Wall Street", Sarah Wilderit 2020. aasta filmis "Palm Springs", Betsy Solversoni FX-i kriminaalsarjas "Fargo" (2015), Hazel Greeni HBO Maxi komöödiasarjas "Made for Love" (2021–2022) ja Emma Peacocki müsteeriumisarjas "The Resort" (2022).

## Lapsepõlv ja noorus
Milioti lapsepõlv möödus New Jersey osariigis Cherry Hillis. Ta on itaalia päritolu. Keskkoolis hakkas ta näitlemise vastu huvi tundma Long Lake'i kunstide laagris ning esines koolilavastustes Cherry Hilli keskkoolis, mille  lõpetas 2003. aastal. Pärast keskkooli asus ta õppime näitlemist New Yorgi ülikoolis, kuid katkestas õpingud teisel kursusel. Hiljem on Milioti tunnistanud, et tundis end seal "metsikult õnnetuna" ning langes seetõttu välja.

2024. aastal kehastab Milioti Sofia Falcone'i  "Batmani" spin-off minisarjas "The Penguin", kus tema ekraanipartneriks on teiste seas Colin Farrell.

## Viited
Grant Gustin

**Thomas Grant Gustin** (sündinud 14. jaanuaril 1990) on USA näitleja ja laulja. Ta on tuntud oma rollide poolest Barry Allen'ina (The Flash) CW sarjas *The Flash* (2014–2023) ja Sebastian Smythe'ina Foxi sarjas *Glee*.

## Varajane elu
Thomas Grant Gustin sündis 14. jaanuaril 1990 Virginia osariigis Norfolkis. Ta on lasteõe Tina Haney ja kolledžiprofessori Thomas Gustini poeg. Keskkooliaastatel osales ta muusikateatri programmis Governor's School for the Arts. 2008. aastal lõpetas ta Granby keskkooli ja osales kaks aastat Põhja-Carolina Eloni ülikoolis BFA muusikateatri programmis. Ta on olnud näitleja Chris Woodi sõber ülikooliajast peale. 

## Eraelu
2016. aasta jaanuaris asus Gustin suhtesse Andrea "LA" Thoma'ga pärast seda, kui nad kohtusid õhtusöögipeol. Nad teatasid oma kihlusest 29. aprillil 2017 ja abiellusid 15. detsembril 2018.  Nende esimene laps, tütar, sündis 2021. aastal.

## Viited
Diego Luna

**Diego Dionisio Luna Alexander** (sündinud 29. detsembril 1979) on Mehhiko näitleja, režissöör ja produtsent. Ta on enimtuntud Cassian Andori kehastamise eest filmis "Rogue One: Tähesõdade lugu" ja Disney+ sarjas "Andor", mille eest ta pälvis nominatsiooni parima teledraamanäitleja kuldgloobuse auhinnale. 

Luna alustas oma näitlejakarjääri Mehhiko seebiooperites. Ta läbimurderolliks oli peaosa 2001. aastal ilmunud, kõrgelt tunnustatud, filmis "Ja sinu ema ka!*" ("Y tu mamá también").* 2000. aastatel astus Luna üles nii Mehhiko kui ka Ameerika filmides, sealhulgas "Frida" (2002), "Piiritu avarus" (2003), "Dirty Dancing: Havana Nights" (2004), "Terminal" (2004), "Criminal" (2004), "Milk" (2008) ja "Sólo quiero caminar" (2008). 

2010. aastatel osales ta erinevates filmides, nagu ulmefilmis "Elüüsium" (2013), komöödias "Casa de mi Padre" (2012) ja animamuusikalis "Elu raamat" (2014).

2016. aastal kehastas Luna Cassian Androit filmis "Rogue One: Tähesõdade lugu" ja kordas rolli 2022. aasta Disney+ sarjas "Andor". Aastatel 2018–2020 mängis ta Netflixi seriaalis "Narcos: Mexico" narkokaubitsejat Miguel Ángel Félix Gallardot.

Luna on lavastanud kolm mängufilmi: "Abel" (2010), "Cesar Chavez" (2014) ja "Mr. Pig" (2016). Samuti on ta 2013. aasta Fusion TV dokumentaalsarja "Back Home", 2020. aasta Amazon Studiosi vestlussaate "Pan y Circo" ja 2021. aasta Netflixi sarja "Todo va a estar bien" looja ja režissöör.

## Lapsepõlv
Luna sündis Mehhikos Toluca linnas ja kasvas üles Méxicos. Tema ema Fiona Alexander oli Šoti ja Inglise päritolu Briti kostüümikunstnik,     kes suri autoõnnetuses, kui Luna oli kaheaastane.  Luna isa Alejandro Luna oli teatri-, filmi- ja oopeributafoor. Tal on vanem õde.   Luna ja tema sage kaasnäitleja Gael García Bernal on olnud sõbrad lapsepõlvest, nende emad olid sõbrad. 

## Viited
Sergei Nazarenko

**Sergei Nazarenko** (sündinud 19. septembril 1955) on eesti arst. Ta oli aastail 2008–2013 Põhja-Eesti Regionaalhaigla ülemarst. 

Sergei Nazarenko on spetsialiseerunud radioloogiale ja nukleaarmeditsiinile ning on Eesti Radioloogia Ühingu asutajaliige. Ta kaitses doktoriväitekirja Moskvas Üleliidulises Kardioloogia Teaduskeskuses 1985. aastal radionukliidventrikulograafia ja südamelihase stsintigraafia teemal ning teostas esimesena Eestis 1989. aastal stsintigraafia. 

Ta on 2009. aastast Soome Nukleaarmeditsiini Seltsi auliige ja 2018. aastast Regionaalhaigla Grand Man. Ta on 2021. aastast Tallinna Tehnikaülikooli infotehnoloogia teaduskonna tervisetehnoloogiate instituudi praktik-professor.

## Viited
Justine Braisaz-Bouchet

**Justine Braisaz-Bouchet**, sünninimega *Justine Braisaz* (sündinud 4. juulil 1996 Albertville'is) on Prantsusmaa laskesuusataja. Olümpiavõitja (2022) 12,5 km ühisstardiga sõidus.

Alates 2010. aastate keskpaigast on Braisaz-Bouchet olnud üks kiiremaid laskesuusatajaid maailma karikasarja etappidel ja sõitnud regulaarselt parimaid sõiduaegu, eriti talvel 2021–2022. Kuid täpne laskmine tal sageli ei õnnestu.

2014. aasta jaanuaris, 17-aastaselt, osales Braisaz-Bouchet oma esimesel täiskasvanute võistlusel IBU karikasarjas ja võitis oma esimese MK-sarja etapi 17. detsembril 2017 Le Grand-Bornandi 15 km eraldistardiga sõidus. Olnud aastatel 2015–2017 Prantsusmaa teatenaiskonnaga kolm korda järjest maailma karikasarja poodiumil, võitis ta 2019. aastal Östersundis 15 kilomeetri suusatamises kolmanda kohaga oma esimese individuaalse MM-medali. Ta võitis 2018. aasta taliolümpiamängudel Pyeongchangis naiste teatesõidus koos Marie Dorin-Haberti, Anaïs Chevalieri ja Anaïs Bescondiga pronksmedali. 2022. aasta olümpial Pekingis tuli ta 12,5 km ühisstardiga sõidus olümpiavõitjaks norrakate Tiril Eckhoffi ja Marte Olsbu Røiselandi ees. Ta on teine ​​prantslanna, kes on võitnud laskesuusatamise individuaalvõistlusel olümpiamängudel kuldmedali, 16 aastat pärast Florence Baverel-Robertit, kes võitis 2006. aasta taliolümpiamängudel Torinos sprindi. 

2021.–2022. aasta maailma karikasarja lõpetas ta edukalt, mis võimaldas tal võita ühisstardiga sõidus väikese kristallgloobuse. Ta ei osalenud hooajal 2022–2023, kuna oli lapseootel. Hooajal 2023–2024 võistlustulle naasmist ilmestas Lenzerheides kolm võitu: sprindis, jälitussõidus ja ühisstardiga sõidus, mis võimaldas tal lõpetada 2023. aasta maailma karikasarja tipus.

## Maailma karikasarja etapivõidud

## Välislingid

* [Justine Braisaz-Bouchet [ROK|ROK-i] veebilehel] 
* [Justine Braisaz-Bouchet [Rahvusvaheline Laskesuusatamise Liit|IBU veebilehel]] 
* [Justine Braisaz-Bouchet [Rahvusvaheline Suusaföderatsioon|FIS-i veebilehel]] 
* Justine Braisaz-Bouchet Olympedia.org veebilehel 
* Justine Braisaz-Bouchet biathlon.com.ua veebilehel 

 
 
 
​
Raplamaa Haigla

**Raplamaa Haigla** on haigla Rapla linnas Rapla kiriku vastas aadressil Alu tee 1. Seda haldab samanimeline sihtasutus, mis loodi Raplamaa Omavalitsuste Liidu ja Põhja-Eesti Regionaalhaigla poolt Rapla Maakonnahaigla sihtasutuse asemele 17. märtsil 2015. Haigla on osa Regionaalhaigla grupist. Haigla sünnitusosakond suleti 2012. aastal.

Haiglat juhib 2024. aastast dr Piret Sell ning 2024. aastal töötas seal 200 inimest.

## Haigla juhatajad

* Aivar Tooming (2015–2016)
* Kaire Aadamsoo (2016–2019)
* Pille Mukk (2019–2024)
* Piret Sell (alates 2024. aastast)

## Viited

## Välislingid

* Raplamaa Haigla veebileht
Sarah Snook

**Sarah Ruth Snook** (sündinud 1. detsembril 1987) on Austraalia näitleja. Tema tuntuimaks rolliks on Shiv Roy HBO draamasarjas "Pärijad" (2018–2023), mille eest ta võitis Kuldgloobuse auhinna ja pälvis kolm Primetime Emmy auhinna nominatsiooni, millest ta ühe võitis.  

Snook on võitnud kaks Austraalia filmi- ja teleakadeemia auhinda peaosade eest filmides "Sisters of War" (2010) ja "Ettemääratus" (2014). 

Ta on üles astunud ka filmides: "Not Suitable for Children" (2012), "Need viimsed tunnid" (2013), "Jessabelle" (2014), "Õmbleja" (2015), "Steve Jobs" (2015), "Klaasloss" (2017), "Marineeritud juut ehk Ameerika kurk" (2020) (2020). ), "Pieces of a Woman" (2020), "Run Rabbit Run" (2023) ja "Beanie Bubble" (2023).

## Lapsepõlv
Sarah Ruth Snook  sündis 1. detsembril 1987  Lõuna-Austraalias Adelaide'is. Tal on kaks vanemat õde.  Tema isa ja tema ema lahutasid, kui ta oli noor.  Snooki esimeseks töökohaks oli haldja kehastamine laste sünnipäevapidudel. 

## Isiklikku
2020. aastal hakkas Snook käima Austraalia koomiku Dave Lawsoniga. Nad abiellusid 2021. aastal.  Snook sünnitas 2023. aasta mais tütre  

## Viited
PPZR Piorun

**PPZR Piorun** (poola k. *Przenośny Przeciwlotniczy Zestaw Rakietowy Piorun*) on kantav pind-õhk-tüüpi raketikompleks.
Londoni Moekolledž

**Londoni Moekolledž** (*The London College of Fashion*, LCF) on Londoni Kunstiülikooli koosseisu kuuluv avalik kunstikõrgkool Londonis (*tertiary art school* ISCED järgi). Kool pakub bakalaureuse- ja magistriõpet, lühikursusi, välisüliõpilaste kursusi ja ärikoolitusi moe alal ja sellega seotud teemadel. Kooli patroon on Sophie, Edinburghi hertsoginna.

2023. aastal kolis kool uutesse hoonetesse Stratfordis Ida-Londonis.

Eestist on koolis õppinud Gerly Tinn, Kriss Soonik, Iris Vilu, Birgit Kadak, Liisa Ennuste ja Taavi Tiidt.

## Viited
Maarja-Magdaleena kirik (täpsustus)

**Maarja-Magdaleena kirik** (ka **Maarja Magdaleena kirik** või **Maria-Magdaleena kirik**) viitab mitmele Eestis asuvale kirikule:

* **[[Haapsalu Maria-Magdaleena kirik]]** Lääne maakonnas Haapsalu linnas
* **[[Koeru kirik|Koeru Maarja Magdaleena kirik]]** Järva maakonnas Järva vallas Koeru alevikus
* **[[Kärla kirik|Kärla Maarja Magdaleena kirik]]** Saare maakonnas Kärla vallas Kärla alevikus
* **[[Maarja-Magdaleena kirik]]** Tartu maakonnas Tartu vallas Maarja-Magdaleena külas
***Maarja-Magdaleena kloostrikirik**, Rooma-katoliku kiriku dominiiklaste Tartu Püha Maarja-Magdaleena klooster ja Maarja-Magdaleena kloostrikirik keskaegses Tartus, Munga tänava ääres. 
* **[[Mustamäe Maarja Magdaleena kirik]]** Tallinnas Mustamäel
* **[[Mõisaküla Maarja-Magdaleena kirik|Mõisaküla Maarja-Magdaleena kirik]]** Viljandi maakonnas Mulgi vallas Mõisakülas
* **[[Rapla kirik|Rapla Maarja-Magdaleena kirik]]** Rapla maakonnas Rapla vallas Rapla linnas
* **[[Ridala kirik|Ridala Püha Maarja Magdaleena kirik]]** Lääne maakonnas Haapsalu linnas Kolila külas

## Vaata ka

* Maarja kirik
Jānis Matulis

**Jānis Matulis** (21. veebruar 1911 Kaluga – 19. august 1985 Riia) oli Läti luterlik vaimulik, Ta oli aastatel 1968–1985 Läti Evangeelse Luterliku Kiriku peapiiskop.

Ta sündis 1911. aastal Kalugas sulase perekonnas. 1919. aastal hakkas ta koolis käima Lätis. 1925. aastal lõpetas ta põhikooli ja 1930. aastal õpetajate seminari. 

Aastatel 1932–1936 töötas ta õpetajana mitmes Riia koolis, õppides töö kõrvalt Läti Ülikooli loodusteaduskonna matemaatikaosakonnas. Aastatel 1936–1943 õppis ta teoloogiat, tema 1943. aastal kaitstud lõputöö oli "Kāds EVED-JAHVE problēmas atrisinājuma mēģinājums" (*"Mõni katse EVED-YAHVE probleemi lahendada"*).

9. juunil 1943 ordineeriti ta Riia Jaani kirikus pastoriks. 1944. aastal sai temast Kandava koguduse õpetaja. 1946. aastal viidi ta üle Talsi koguduse õpetajaks, kuhu ta jäi 22 aastaks. 1965. aastal nimetas peapiiskop Gustavs Tūrs ta superintendendiks. 22. veebruaril 1969 valiti Jānis Matulis Läti Evangeelse Luterliku Kiriku peapiiskopiks. 14. septembril 1969 pühitses Rootsi Skara piiskop Sven Danell ta Läti Evangeelse Luterliku Kiriku peapiiskopiks.

Talle anti kaks teoloogia audoktori kraadi (*doctor honoris causa*): 1973. aastal Budapesti Teoloogiaakadeemias ja 1980. aastal Erlangeni Ülikoolis. Teda mäletatakse peamiselt tema otsusega aastast 1975 pühitseda Läti Evangeelses Luterlikus Kirikus naisi vaimulikeks. Teatavasti muutis praegune peapiiskop Jānis Vanags selle otsuse 2016. aastal tagasi. 

3. juunil 1972 suri ta abikaasa Margarita. Peapiiskop Jānis Matulis suri 19. augustil 1985.
Jäämüts

**Jäämütsiks** nimetatakse glatsioloogias jäämassi, mille pindala on väiksem kui 50 000 km².  Jäämütsist suuremaid jäämassiive nimetatakse jääkilpideks.

Jäämütsid levivad üldjuhul kuplikujuliselt, mitte ei asu orgudes.

## Tekkepiirkonnad
Jäämütsid tekivad tavaliselt polaarsetes ja subpolaarsetes mägipiirkondades. Põhja-Euroopas on palju jäämütse, näiteks Vatnajökulli jäämüts Islandil ja Austfonna jäämüts Norras Teravmägede saarestikus, millest viimane on pindalalt Skandinaavia suurim jäämüts. Maailma suurim jäämüts asub Põhjasaarel, mis on osa Novaja Zemlja saarestikust Venemaa arktikas.

Jäämütse leidub ka sellistel mäestikualadel nagu Himaalaja, Kaljumäestik, Andid ja Lõuna-Alpid.

## Kirjeldus
Jäämütsi kuppel on tavaliselt koondunud massiivi kõrgeima ala kohale. Jää liigub kõrgemalt alalt madalamal paiknevate äärealade poole.

Jäämütsid mõjutavad oluliselt nende alla jääva piirkonna geomorfoloogiat. Plastne deformatsioon, uuristused ja muud liustiku erosioonijooned tekivad liustiku taandumisel. Paljud järved, näiteks Põhja-Ameerika suured järved ja samuti arvukad orud on kujunenud liustiku tegevuse tulemusena sadade tuhandete aastate jooksul.

## Moodustumine
Jäämütsid tekivad, kui lumi ladestub külmal aastaajal, kuid ei sula täielikult soojal aastaajal. Aja jooksul lumi kuhjub ja muutub tihedaks hästi seotud lumeks, mida tuntakse mitmeaastase firnina. Lõpuks sulguvad lumeosakeste vahelised õhukanalid ja lumi kristalliseerub jääks.

Jäämütsi kuju määrab maastik, millel see asub, kuna sulamismustrid võivad sõltuvalt maastikust erineda. Jäämütsi alumised osad sunnitud kogu jääkatte raskuse all väljapoole voolama ja järgivad laskumisel maapinna reljeefi.

## Viited
Albertirsa

**Albertirsa** (varem **Alberti-Irsa**) on linn Ungaris Pesti komitaadis Ceglédi kreisis.

## Geograafiline asend
Albertirsa asub Budapesti kesklinnast ligikaudu 50 km kagus, Ceglédist umbes 16 km lääneloodes.

## Ajalugu
Albertirsa moodustati 1950. aastal, kui ühendati kaks küla: Alberti ja Irsa. Linnaõigused sai Albertirsa 1. juulil 2003. Alberti küla on esmamainitud 1277. aastal ja Irsa küla 1368. aastal.

## Sõpruslinnad
* Gaggiano, Itaalia
* Bourg-Saint-Andéol, Prantsusmaa
* Malacky, Slovakkia
* Șimleu Silvaniei, Rumeenia
* Żnini vald, Poola

## Viited
Edmond Tapsoba

**Edmond Fayçal Tapsoba** (sündinud 2. veebruaril 1999 Ouagadougous) on Burkina Faso jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Burkina Faso jalgpallikoondises.

Ta alustas klubikarjääri Burkina Faso jalgpalliklubides Salitas ja US Ouagadougou.

2017. aastal liitus ta Portugali klubiga Leixões, kuid klubi põhimeeskonnas ta liigadebüüti ei teinud. Aasta hiljem siirdus ta teise Portugali klubisse Vitória de Guimarães. Hooajal 2018/19 mängis ta Vitória de Guimarãesi reservmeeskonnas Portugali esiliigas. Portugali kõrgliigas tegi ta debüüdi 18. augustil 2019 mängus Boavista vastu. Esimese värava lõi ta Portugali kõrgliigas sama aasta 14. septembril mängus Desportivo Avese vastu. Hooaja 2019/20 esimeses pooles murdis Tapsoba kohe ennast Vitória de Guimarãesi põhikoosseisu ja lõi 16 mänguga liigas neli väravat. 2020. aasta jaanuaris valiti Tapsoba Portugali kõrgliiga kuu parimaks kaitsjaks.

2020. aasta jaanuaris sõlmis ta viie ja poole aasta pikkuse lepingu Leverkuseni Bayeriga. Saksamaa kõrgliigas tegi ta debüüdi 8. veebruaril 2020 mängus Dortmundi Borussia vastu ja lõi esimese värava aasta hiljem 21. veebruaril mängus Augsburgi vastu.

Burkina Faso jalgpallikoondises tegi Tapsoba debüüdi 24. augustil 2016 sõprusmängus Usbekistani vastu. Koondisekarjääri esimese värava lõi ta 19. novembril 2022 sõprusmängus Elevandiluuranniku vastu. Ta kuulus Burkina Faso koondisse 2022. aasta Aafrika rahvaste karikavõistlustel, kus valiti ka turniiri sümboolsesse koosseisu.

## Viited
Dunkelsteinerwaldi vald

**Dunkelsteinerwald** on vald (*Marktgemeinde*) Austrias Alam-Austria liidumaal Melki ringkonnas.

Dunkelsteinerwald asub Alam-Austria *[[Mostviertel]]i* piirkonnas. 46,73 % valla pindalast on kaetud metsaga.

## Ajalugu

Antiikajal oli piirkond Rooma Noricumi provintsi osa. Asudes Austria südames Alam-Austrias, võttis see koht osa sündmusterohkest Austria ajaloost.

## Kultuur ja vaatamisväärsused
### Hooned

* Rooma sild Lanzingis, mis ehitati tõenäoliselt 3. või 4. sajandil.
* Maueri kihelkonnakirik Mauer bei Melkis nikerdatud altariga 1509. aastast, mis on hilisgooti stiili meistriteos. Kiriku tiibades on pildid, mis kujutavad neitsi Maarja elu. Veelgi enam, kunstilist huvi pakub gooti stiilis *Sakramenthäuschen*.
* Sõjaväekirik Geroldingis. Huvitavamad vaatamisväärsused on gooti stiilis kantsel, fresko 17. sajandist ja gooti stiilis presbüteerium "sessiooninišiga".
* Gansbachi kihelkonnakirik. Kirik pärineb tõenäoliselt 14. sajandist. Vaatamist väärivad kuulsa maalikunstniku Kremser Schmidti külgaltari kujundus ja peaaltari maal, mille on maalinud üks tema õpilane.


 Mauer Kirche 01.jpg|Maueri kirik
 Altardetail 01 carving altar.jpg|Nikerdatud altar
 Sakramentshaus 001.jpg|*Sakramenthäuschen*
 Jagdschloss_Wolfstein.jpg|*Jagdschloss Wolfstein* Kochholzis


## Viited
Emmersdorf an der Donau

**Emmersdorf an der Donau** on vald (*Marktgemeinde*) Austrias Alam-Austria liidumaal Melki ringkonnas.

## Galerii


Emmersdorf - Kirche (1).JPG|Kihelkonnakirik
Emmersdorf 7582.JPG|Elamu
Hl Nepomuk Gemeindeamt Emmersdorf 02.jpg|Skulptuuri detail väljaspool vallamaja


## Viited
Loviise Kapper

**Loviise Kapper** (sündinud 20. jaanuaril 1996 Kuressaares) on eesti näitleja.

Ta on lõpetanud 2015. aastal Tallinna 32. Keskkooli ja 2019. aastal Tartu Ülikooli Viljandi kultuuriakadeemia teatrikunsti õppekava näitleja erialal (12. lend). Seejärel on ta tegutsenud vabakutselise näitlejana.

Ta on mänginud seriaalis "Täiuslik sõbranna".

## Filmirollid
*2020 "Hüvasti, NSVL" – medõde
*2022 "Apteeker Melchior. Viirastus" – Ann
*2023 "Kuulsuse narrid" – Amalie
*2024 "Elu ja armastus" – Lonni

## Viited

## Välislingid
*Loviise Kapperi koduleht
*
Christian Oliver

**Christian Oliver** (sünninimega **Christian Klepser**; 3. märts 1972 Celle – 4. jaanuar 2024 Bequia saar, Saint Vincent ja Grenadiinid) oli saksa näitleja. 

Tema tuntuim roll oli Jan Richteri osatäitmine kahel hooajal Saksa politseisarjas "Kutsuge Cobra 11" (2003–2004). Ta mängis ka sellistes filmides nagu "Hea sakslane" (2006), "Operatsioon Valküür" (2008) ja "Speed Racer" (2008).

Christian Oliver hukkus lennuõnnetuses Saint Vincent ja Grenadiinide Bequia saare ranniku lähedal. Õnnetuse ajal olid väikelennuki pardal veel tema tütred Madita (10) ja Annik (12) ning piloot Robert Sachs, kes samuti hukkusid.

## Viited

## Välislingid
*
Radulomycetaceae

***Radulomycetaceae*** on šampinjonilaadsete seltsi kuuluv sugukond seeni.

## Perekondi
**[[Aphanobasidium]]*
**[[Lepidomyces]]*
**[[Radulomyces]]*

## Välislingid
*
Radulomyces

***Radulomyces*** on šampinjonilaadsete seltsi kuuluv perekond seeni.

## Liike
**[[Radulomyces confluens]]*
**[[Radulomyces molaris]]*

## Välislingid
*
Berezivka rajoon

**Berezivka rajoon** on rajoon Ukrainas Odessa oblastis. Selle halduskeskus on Berezivka linn.

18. juulil 2020 jõustunud haldusreformi käigus liideti senise Berezivka rajooniga Ivanivka, Mõkolajivka ja Šõrjajeve rajoon ning osa Lõmani rajoonist.

## Haldusjaotus

### Kehtiv

Pärast reformi 2020. aasta juulis jaguneb rajoon 16 vallaks *([[hromada]])*:

* Andrijevo-Ivanivka külavald (*Андрієво-Іванівська сільська територіальна громада*), keskus Andrijevo-Ivanivka küla
* Berezivka linnavald, keskus Berezivka linn
* Tšohodarivka külavald, keskus Tšohodarivka küla
* Ivanivka alevivald, keskus Ivanivka alev
* Konopljane külavald, keskus Konopljane küla
* Kurissove külavald, keskus Kurissove küla
* Mõkolajivka alevivald, keskus Mõkolajivka alev
* Novokaltševe külavald, keskus Novokaltševe küla
* Petrovirivka külavald, keskus Petrovirivka küla
* Rauhhivka alevivald, keskus Rauhhivka alev
* Rozkviti külavald, keskus Rozkviti küla
* Stari Majakõ külavald, keskus Stari Majakõ küla
* Šõrjajeve alevivald, keskus Šõrjajeve alev
* Strjukove külavald, keskus Strjukove küla
* Velõkõi Bujalõki külavald, keskus Velõkõi Bujalõki küla
* Znamjanka külavald, keskus Znamianka küla

Enne 2020. aasta reformi hõlmas varasem Berezivka rajoon hilisema Berezivka linnavalla, Rauhivka alevivalla ning Novokaltševe ja Rozkviti külavalla ala.

## Viited
Golling an der Erlauf

**Golling an der Erlauf** on vald (*Marktgemeinde*) Austrias Alam-Austria liidumaal Melki ringkonnas.

## Viited
Black Sabbath, Vol. 4

"**Black Sabbath, Vol. 4**" on inglise *[[heavy metal]]*-ansambli Black Sabbath neljas stuudioalbum. 

Album anti välja septembris 1972. Briti albumimüügi edetabelis jõudis see 8. kohale.

Kõigi lugude sõnade autor on Geezer Butler, muusika autorid on Tony Iommi, Ozzy Osbourne, Geezer Butler ja Bill Ward. 

## Lood
#### 1. pool
# "Wheels of Confusion"	8:02
# "Tomorrow's Dream" 3:12
# "Changes"	4:44
# "FX" (instrumentaalne) 1:44
# "Supernaut" 4:50

#### 2. pool
# "Snowblind"	5:33
# "Cornucopia"	3:55
# "Laguna Sunrise" (instrumentaalne)	2:53
# "St. Vitus Dance"	2:30
# "Under the Sun"	5:53

Kogukestus:	42:18

## Muusikud
* Ozzy Osbourne – laul
* Tony Iommi – kitarr
* Geezer Butler – basskitarr
* Bill Ward – trummid
Francis Scobee

**Francis Richard Scobee** (19. mai 1939 – 28. jaanuar 1986) oli Ameerika Ühendriikide piloot, insener ja astronaut. Ta hukkus 1986. aastal Challengeri katastroofis.

Scobee lõpetas 1965. aastal Arizona Ülikooli aerokosmose erialal. Ta oli õhuväe mehaanik ja teenis lahinglendurina Vietnami sõjas.

Scobee valiti NASA astronaudiks 1978. aastal. 1984. aasta aprillis oli ta missiooni STS-41-C piloot ning 1986. aastal oli ta katastroofiga lõppenud missiooni STS-51-L komandör.

## Viited
Johannes Kühn

**Johannes Kühn** (sündinud 19. novembril 1991 Passaus) on Saksamaa laskesuusataja. Pärast kolme juunioride maailmameistriks tulekut debüteeris ta maailma karikasarjas 2012. aastal. Alates 2017. aastast kuulub ta Saksamaa MK-sarja koondisse ja 2021. aasta detsembris sai seal ka esimese etapivõidu. Kühn osales 2018. aasta taliolümpiamängudel Pyeongchangis ja 2022. aastal Pekingis.

WSV Reit im Winkli klubi liige Johannes Kühn alustas karjääri edukalt 2009. aastal Euroopa noorte olümpiafestivali teatevõistluse kuldmedaliga. 2010. aastal tuli ta maailmameistriks sprindis ja teatesõidus. Aasta hiljem tuli ta juunioride maailmameistriks jälitussõidus ja teatesõidus, seejärel tuli 2012. aasta Euroopa meistriks Osrblies teatesõidus koos Daniel Böhmi, Matthias Bischli ja Erik Lesseriga.

MK-võistluste debüüdi tegi ta 2012. aasta detsembris Pokljukas, kus kogus oma esimesed MK-punktid 17. kohaga sprindis. Esikümnesse jõudis ta kümnenda kohaga Hantõ-Mansiiski sprindis 2015. aastal.

Pärast Anterselva ühisstardis saavutatud MK-etapi viiendat kohta osales sakslane 2018. aasta taliolümpiamängudel, kus sai eraldistardiga sõidus 58. koha. Oma esimesele poodiumikohale jõudis ta 2018-2019 hooaja esimesel MK-etapil 6. detsembril Pokljukas, kus tuli teiseks 20 km eraldistardiga sõidus, jäädes võitjast Martin Fourcadest maha 4 sekundit. Oma teisele individuaalsele poodiumikohale jõudis Kühn 2020. aasta jaanuaris Saksamaal Oberhofis sprindis kolmanda kohaga 2019-2020 hooajal, kus ta saavutas oma parima üldarvestuse 13. kohaga.

Ta sai 2021. aasta EM-võistlustel pronksmedali sprindis, kusjuures tema talve parim individuaalne tulemus MK-sarjas oli 18. koht.

10. detsembril 2021 sai Kühn MK-etapil karjääri esimese individuaalvõidu, võites Hochfilzeni sprindis rootslase Martin Ponsiluoma ja valgevenelase Anton Smolski ees. Järgmisel päeval oli sakslasel võimalus jälitussõidus anda topeltlöök, kuid olles läbinud kolm esimest lasketiiru puhtalt, tegi ta viimases püstitiirus kolm viga ja sai alles 15. koha.

### Maailma karikasarja etapivõidud

## Välislingid

* Johannes Kühni ametlik koduleht
* [Johannes Kühn [Rahvusvaheline Laskesuusatamise Liit|IBU] veebilehel]
* [Johannes Kühn [Rahvusvaheline Suusaföderatsioon]i veebilehel]
* Johannes Kühn Saksamaa koondise veebilehel
* Johannes Kühn Olympedia veebilehel
* Johannes Kühn Biathlon.com.ua veebilehel
* Johannes Kühn Zoll-Ski-Teami veebilehel (saksa k)
Adrian

**[[Adrian (eesnimi)|Adrian]]** on mehenimi. See on mugandus ladina nimest Hadrianus.

***[[Adrian (Moskva patriarh)|Adrian]]**, Moskva ja kogu Venemaa patriarh 1690–1700

**[[Adrian (perekonnanimi)|Adrian]]** on kasutusel ka perekonnanimena.

**Adrian** on ka mitme asula nimi:

* Adrian, linn USAs Georgias
* Adrian, linn USAs Michiganis
* Adrian, linn USAs Texases
* ...
Tyronne Ebuehi

**Tyronne Efe Ebueh** (sündinud 16. detsembril 1995 Haarlemis) on Hollandis sündinud Nigeeria jalgpallur, kes mängib paremkaitsjana Itaalia kõrgliigaklubis Empoli ja Nigeeria jalgpallikoondises.

Ta alustas klubikarjääri Hollandi klubis ADO Den Haag. Hollandi kõrgliigas tegi ta debüüdi 10. augustil 2014 mängus Feyenoordi vastu.

2018. aasta mais sõlmis ta viieaastase lepingu Portugali kõrgliigaklubiga Lissaboni Benfica. Vigastuse tõttu jäi ta hooajast 2018/19 tervenisti eemale. Hooajal 2019/20 mängis ta kuuel korral Benfica reservmeeskonnas Portugali esiliigas. Hooajal 2020/21 oli ta Benficast laenul Hollandi kõrgliigaklubis Twente ja hooajal 2021/22 Itaalia kõrgliigaklubis Venezia.

2022. aasta juulis sõlmis ta viieaastase lepingu Empoliga.

Nigeeria jalgpallikoondises tegi Ebuehi debüüdi 1. juunil 2017 sõprusmängus Togo vastu. Ta kuulus Nigeeria koondisse 2018. aasta maailmameistrivõistlustel ja 2022. aasta Aafrika rahvaste karikavõistlustel.

## Viited
Bicske

**Bicske** (saksa keeles *Witschke*) on linn Ungaris Fejéri komitaadis, Bicske kreisi halduskeskus.

Linnas asub aastatel 1754–1755 ehitatud Batthyány perekonna loss.

## Geograafiline asend
Bicske asub Budapesti kesklinnast ligikaudu 30 km läänes, Slovakkia piirist 30 km kaugusel.

## Ajalugu
Bicsket on esmamainitud 1306. aastal. Aastatel 1541–1686 oli küla Osmanite riigi võimu all. 1773–1871 oli Bicske alev. Linnaõigused sai Bicske 1. jaanuaril 1986.

## Sõpruslinnad
* Altshausen, Saksamaa
* Băile Tușnad, Rumeenia
* Tšop, Ukraina
* Reci, Rumeenia

## Viited
Bilhorod-Dnistrovskõi rajoon

**Bilhorod-Dnistrovskõi rajoon** on rajoon Ukrainas Odessa oblastis. See on osa ajaloolisest Bessaraabia piirkonnast. Selle halduskeskus on Bilhorod-Dnistrovskõi linn.

18. juulil 2020 jõustunud haldusreformi käigus liideti senise Bilhorod-Dnistrovskõi rajooniga Sarata ja Tatarbunarõ rajoon, oblastilise alluvusega linn Bilhorod-Dnistrovskõi ning osa Ovidiopoli rajoonist.

## Haldusjaotus

### Kehtiv
Pärast reformi 2020. aasta juulis jaguneb rajoon 16 vallaks (*[[hromada]]*):

* Bilhorod-Dnistrovskõi linnavald, keskus Bilhorod-Dnistrovskõi linn
* Dõvisija külavald, keskus Dõvisija küla
* Karolino-Buhazi külavald, keskus Karolino-Buhazi küla
* Kulevtša külavald, keskus Kulevtša küla
* Lõmani külavald, keskus Lõmani küla
* Marazlijivka külavald, keskus Marazlijivka küla
* Moloha külavald, keskus Moloha küla
* Petropavlivka külavald, keskus Petropavlivka küla
* Plahtijivka külavald, keskus Plahtijivka küla
* Sarata alevivald, keskus Sarata alev
* Serhijivka alevivald, keskus Serhijivka alev
* Šabo külavald, keskus Šabo küla
* Starokozatše külavald, keskus Starokozatše küla
* Tatarbunarõ linnavald, keskus Tatarbunarõ linn
* Tuzlõ külavald, keskus Tuzlõ küla
* Uspenivka külavald, keskus Uspenivka küla

## Viited
Johan-Olav Botn

**Johan-Olav Smørdal Botn** (sündinud 18. juunil 1999 Stårheimis Sogn og Fjordane'is) on Norra laskesuusataja. Ta võitis 2023. aastal IBU karika.

Johan-Olav Botn tegi oma rahvusvahelise debüüdi suhteliselt hilja 2021. aasta novembris, kui saavutas Idres IBU karikavõistluste sprindis 32. koha. Pärast järjekordset esinemist järgmise aasta jaanuaril eemaldati ta meeskonnast. Norralane osales ka esimestel sõitudel detsembri alguses talvel 2022-23 ja saavutas oma esimese esikümne tulemuse 20 km eraldistardiga sõidus 8. kohaga. Kuna Erlend Bjøntegaard loobus stardiõigusest, anti Botnile Canmore’i hooaja lõpuvõistluseks varustardipositsioon ja ta saavutas mõlemas sprindisõidus poodiumikohad. Oma parimat konkurentsi näitas ta aga hooaja lõpusõidus, jälitusvõistluses, mille võitis Vebjørn Sørumi ees rohkem kui minutiga ja võitis tänu sellele oma esimese IBU karika. Norra meistrivõistlustel võitis Botn teatevõistluses pronksmedali koos Håvard Bogetveiti, Simon Kirkeeide ja Johannes Thingnes Bøga Sogn og Fjordane'i ees ning pääses tulevaks talveks esimest korda B-koondisse.

## Välislingid

* [Johan-Olav Botn [Rahvusvaheline Laskesuusatamise Liit|IBU] beebilehel] veebilehel
* [Johan-Olav Botn [Rahvusvaheline Suusaföderatsioon|FIS-i veebilehel]]
* Johan-Olav Botn Biathlon.com.ua veebilehel
Harry Moikov

**Harry Moikov** (17. märts 1928 Tallinn – 19. märts 1999 Tallinn) oli eesti auto- ja mootorrattaspordikohtunik ning sporditegelane.

Ta lõpetas 1943. aastal Tallinna 2. Gümnaasiumi, 1948. aastal Tallinna Elektromehaanika Tehnikumi ja õppis seejärel Tallinna Polütehnilises Instituudis. 

Moikov hakkas kohtunikuna tegutsema 1950. aastal (1954 vabariiklik kategooria, 1962 üleliiduline kategooria, 1972–1993 Rahvusvahelise Mootorrattaspordi Liidu (FIM) rahvusvaheline kategooria), oli aastatel 1966–1992 auto-mootorrattaspordi kohtunikekogu esimees ja Mootorrattaspordiföderatsiooni presiidiumi aseesimees ja 1967–1989 NSV Liidu Autospordiföderatsiooni kohtunikekogu presiidiumi liige.

Ta töötas aastatel 1948–1988 Eesti Tööstusprojektis, sh elektriosakonna juhatajana.

## Tunnustus

* 1972 Kalevi auliige
* 1976 Eesti NSV teeneline sporditegelane

## Isiklikku
Tema vend oli suusaspordikohtunik Erich Moikov.

## Viited
Bolhradi rajoon

**Bolhradi rajoon** on rajoon Ukrainas Odessa oblastis. See on osa ajaloolisest Bessaraabia piirkonnast. Selle halduskeskus on Bolhradi linn.

18. juulil 2020 jõustunud haldusreformi käigus liideti Bolhradi rajooniga Artsõzi ja Tarutõne rajoon.

## Haldusjaotus

### Kehtiv

Pärast reformi 2020. aasta juulis jaguneb rajoon kümneks vallaks (*[[hromada]]*):

* Artsõzi linnavald, keskus Artsõzi linn
* Bolhradi linnavald, keskus Bolhradi linn
* Borodino alevivald, keskus Borodino alev
* Horodnje külavald, keskus Horodnje küla
* Krõnõtšne külavald, keskus Krõnõtšne küla
* Kubei külavald, keskus Kubei küla
* Pavlivka külavald, keskus Pavlivka küla
* Tarutõne alevivald, keskus Tarutõne alev
* Teplõtsja külavald, keskus Teplõtsja küla
* Vassõlivka külavald, keskus Vassõlivka küla

## Viited
Sylvester Tallinn

**Sylvester Tallinn** (ka **Tallinna Sylvester**; **Cargohunters/Tallinna Kalev**; **TTÜ/Maardu**) oli aastatel 1999–2008 Tallinnas tegutsenud Eesti võrkpalliklubi.

## Ajalugu
Sylvesteri võrkpallimeeskond oli enne suurtoetaja saamist nimega TTÜ/Maardu, kus peatreeneriks oli Vladimir Wedenski. Hooaja 2000/01 alguses sai klubi peatreeneriks Laimons Raudsepp, kes jäi sellele positsioonile kuni 2007/08 hooaja lõpuni. Hooajast 2001/2002 sai klubi suurtoetajaks Sylvester ning sellega seoses muutis ka meeskond nime. Hooajal 2006/07 leiti uus peatoetaja AS Cargohunters, kelle nime all mängima hakati. Hooajaks 2007/08 naasti varasema Sylvesteri nime juurde. Suurtoetaja puudumise tõttu järgnevaks hooajaks (2008/09) eelarvet kokku ei saadud ning klubi sellisel kujul tegevust ei jätkanud. Kokkuleppele jõuti Tallinna Tehnikaülikooliga ning Sylvesteri klubi baasil loodi TTÜ võrkpallimeeskond.

Klubi osales Eesti meistriliigas, kus saadi korra teine koht ja neljal korral kolmas koht. Kahel hooajal (2002/03–2003/04) võeti osa tugevuselt kolmandas euroliigas, CEV Cupil, kus saadi mõlemal korral otse alagrupiturniirile, mis lõpetati nelja meeskonna konkurentsis kolmandana ning jäädi sellega jagama 29. kohta. Eesti karikavõistlustel jõuti parimal korral 2005. aastal finaali, mida võita ei suudatud.

### Nimetused

## Tulemused

## Viited

## Välislingid
*Sylvester Tallinn Volleybox
Canillo vald

**Canillo vald** on haldusüksus Andorra kirdeosas. Ta piirneb põhjas ja kirdes Prantsusmaaga.

Vald koosneb kaheksast halduslikust naabruskonnast (*veïnat*). Halduskeskus on Canillo asula, kus 2022. aasta seisuga elas 2404 inimest.

## Viited
Bengt Pohjanen

**Bengt Erik Benedictus Pohjanen** (sündinud 26. juunil 1944 Kassa külas Pajala vallas) on kolmekeelne rootsi kirjanik, kes kirjutab rootsi, soome ja meä keeles. 

Tal on doktorikraad filosoofias ja bakalaureusekraad teoloogias. Doktorikraadi omandas ta 1979. aastal Stockholmi ülikoolis. Doktoritöö käsitles soome kirjaniku Antti Hyry loomingut. Pohjanen on Oulu Ülikooli audoktor.

Pohjanen on kirjutanud romaane, luuletusi, näidendeid ja teledokumentaalfilme. Paljud teosed käsitlevad põhjamaist religioossust: räägivad Lars Levi Laestadiusest ja Korpela liikumisest. Pohjanen on aktiivne meä keele eestkõneleja. Ta on ka üks Meänmaa lipu kujundajatest.

Bengt Pohjanen on oma meänkeelsetes teostes arendanud meä keele kirjakeeleks. Tema 1985. aastal ilmunud romaan Lyykeri on esimene soomekeelne romaan. Pohjaneni soomekeelne näidend *Kuutot* (1987) oli esimene soomekeelne näidend, mis pani aluse ka Tornionlaakso teatri tulevikule. Samuti ei sobi unustada Pohjaneni poolt meä keelde tõlgitud Uut Testamenti. Pohjanen on kirjutanud Joppausooperi, mida mängiti ühel suvel Pellos (2004) ja ühe suve Ylitornios (2005). Ta on kirjutanud ka Laestadiuseoperi, mida etendus Pajalas 2007. ja 2008. aasta suvel. Triloogia kolmas osa, Sotaopera, etendati Haparannas 2009. aasta suvel.

Pohjanen on tõlkinud soome kirjandust, sealhulgas Antti Tuuri loomingut.

Bengt Pohjasenil on oma sihtasutus, kust ta on muu hulgas andnud välja kirjandus- ja vähemusrahvuste auhindu ning auhindu "Män vanhin" ja "Män kuopus".
Michael J. Smith

**Michael John Smith** (30. aprill 1945 – 28. jaanuar 1986) oli Ameerika Ühendriikide insener ja NASA astronaut. 

Ta lõpetas 1967. aastal Ameerika Ühendriikide Mereväeakadeemia ja 1968. aastal Mereväe Kraadiõppekooli. 1969. aastal sai Smith mereväelenduriks. 1974. aastal sai ta katselendurite kooli lõpetamisega katselenduriks. 1980. aastal valiti Smith NASA astronaudiks.

Smith oli missiooni STS-51-L piloot ning ta hukkus missiooni startimisel toimunud Challengeri katastroofis. Smithi hääl oli viimane, mille Challengeri kabiini salvesti salvestas kui ta vahetult enne süstiku purunemist ütles "*Uh oh*". Uurimise ajal avastati, et mitu Smithi juures asunud lülitit polnud tavapärases stardiasendis. Uurijad oletasid, et Smith ise oli pärast süstiku purunemist lülitused teinud kui üritas juhtpaneelile elektrit taastada. 

Pärast Challengeri katastroofi ülendas Kongress ta postuumselt kapteniks.

## Viited
Uno Tõnnus

**Uno Tõnnus** (19. juuli 1925 Tallinn – 8. juuli 2006 Tallinn) oli eesti ujuja, veepallur, lauatennisist, ujumistreener, spordipedagoog ja soomepoiss.

## Elulugu
Ta lõpetas 1943. aastal Tallinna 2. Gümnaasiumi.

Teenis Saksa lennuväes, osales aastatel 1943–1944 Soome Jätkusõjas, viibis 1944–1945 Tallinna, Tartu ja Maardu vanglas.

Ta lõpetas 1948. aastal Tartu Riikliku Ülikooli (TRÜ) kehakultuuriteaduskonna. 

## Sportlasena
Ta hakkas 1935. aastal harrastama ujumist ja lauatennist Noorte Meeste Kristlikus Ühingus Evald Steini juhendamisel, veepallitreeninguid suunas hiljem Erich Mõtlik.

Ta tuli 1947. aastal rinnuliujumises ja aastatel 1946–1948 Ülikooli Spordiklubi meeskonnas veepallis Eesti NSV meistriks.

Tõnnus kuulus aastatel 1946–1947 ujumises ja 1946–1948 veepallis Eesti NSV koondisse.

Ta võitis 1951. aastal Eesti NSV meistrivõistlustel lauatennises segapaarismängus koos Evelin Lestaliga pronksmedali.

Ta oli aastatel 1947–1953 TRÜ kehakultuuriteaduskonna veespordikateedris õppejõud, 1954–1959 ujumistreener Tallinna Spartakis, 1959–1973 Kalevi Ujumiskoolis, 1973–1975 Rakvere spordikooli Tamsalu ujulas, 1975–1982 Tallinna Dünamo ujumiskoolis (ühtlasi direktor) ja 1982–1988 Eesti NSV Kõrgema Spordimeisterlikkuse Koolis ning 1988–1991 teadustöötaja koondises Eesti Sport, hiljem uuris soomepoiste ajalugu.

Ta tegutses aastatel 1948–1986 Veespordi- ja Ujumissektsiooni presiidiumis, oli treenerite nõukogu esimees ja 1965–1984 ka Eesti ujumiskoondise vanemtreener, kuulus 1964–1973 Kalevi presiidiumi, osales Kalevi (oli 1964–1965 tööde üldprobleemide lahendaja) ja Tamsalu siseujula ning Lüllemäe spordibaasi rajamisel, avaldas Spordilehes spordiartikleid.

Tema õpilaste hulgas olid Allan Kiil, Gennadi Jagomägi, Liina Oks, Toomas Soosaar, Marina Trofimova, Maiu Herzmann, Anne Tohver, Hele Viilep, Mall Randmer, Heldur Laurits, Toomas Tuuling, Enn Lepik, Tõnu Meijel, Kristjan Vainomäe ja Enno Vilbo, Enn Kääni, Mare Vierland.

## Isiklikud rekordid
* Rinnuli 100 m – 1.22,7 (1946) 
* Rinnuli 200 m – 3.01,0 (1947)

## Tunnustus
* 1963 Kalevi auliige
* 1967 Eesti NSV teeneline treener
* 2001 Kotkaristi raudrist
* 2002 Soome Lõvi Rüütelkonna rüütlimärk

## Teoseid
*"Ujumine. Minevikust tänapäevani". Toimetaja Juhan Mandre, autorid Kristjan Arusoo, Anatoli Org, Peet Soosaar ja Uno Tõnnus. Tallinn 1963
* Jõu arendamisest. 1964
* "Soomepoiste" langenud. 1996
* Soomepoiste spordilugu. 1998

## Isiklikku
Tema vend oli ujuja Heino Tõnnus, tütar ujuja Reet Männik ja poeg ujuja Raivo Tõnnus.

## Viited

## Välislingid
*
Sõdurkeisrid

**Sõdurkeisrid** on aastatel 235–284/285 lühikest aega võimul olnud Rooma riigi valitsejad. Lisaks selles ajavahemikus valitsenud keisritele loetakse sõdurkeisriteks ka Severusi (193–235; eriti Septimus Severust ja Severus Caracallat) ning Commodust.

## Viited
Viola Amherd

**Viola Patricia Amherd** (sündinud 7. juunil 1962 Wallise kantonis Brig-Glisi vallas; kodukohaõiguslik  Brig-Glisi, Zwischbergeni ja Natersi vallas) on Šveitsi poliitik (Die Mitte, varem Kristlik-Demokraatlik Rahvapartei). 

Aastatel 2000–2012 oli ta Brig-Glisi linnapresident, aastatel 2005–2018 Rahvusnõukogu liige. Aastal 2018 valiti ta Liidunõukokku, kus ta alates 1. jaanuarist 2019 1. aprillini 2025 juhtis Kaitse-, Tsiviilkaitse- ja Spordiföderaalametit, olles esimene naine sellel ametikohal. Aastal 2024 oli ta Šveitsi liidupresident.
Jules Lapierre

**Jules Lapierre** (sündinud 2. jaanuaril 1996 Grenoble'is) on Prantsusmaa murdmaasuusataja.

Lapierre osales aastatel 2012–2016 Alpi karikasarjas U18 ja U20 võistlustel. Ta saavutas hooajal 2013-14 teise koha ja hooajal 2015-16 U20 üldarvestuses esikoha. 2013. aasta Euroopa noorte taliolümpiafestivalil Brașovis tuli ta sprindis 32., 7,5 km klassikas 21. ja 10 km vabasõidus 12. kohale. 2014. aasta juunioride suusatamise maailmameistrivõistlustel Val di Fiemmes võitis ta teatesõidus hõbemedali. Samuti tuli ta skiatlonis 14. ja 10 km klassikas neljandaks. Järgmisel aastal võitis ta Almatõs toimunud juunioride suusatamise maailmameistrivõistlustel teatesõidus taas hõbemedali. Individuaalsõitudes tuli ta 10 km vabasõidus kümnendaks ja skiatlonis seitsmendaks. 2016. aasta juunioride maailmameistrivõistlustel Râșnovis võitis ta teatesõidus pronksmedali. Hooaja 2016-17 alguses startis ta Alpi karikasarjas Valdidentros ja sai 15 km klassikas 18. koha. Hooaja jooksul jõudis ta kümnel korral esikümnesse, sealhulgas Sankt Ulrich am Pillersees 15 km vabasõidus kolmandale kohale ja saavutas sellega Alpine Cupi üldarvestuses neljanda koha. 2017. aasta U23 MM-il Soldier Hollow's saavutas ta 15 km vabasõidus seitsmenda ja skiatloni neljanda koha. Hooaja 2016-17 alguses tegi ta Lillehammeris oma MK-võistluste debüüdi. Oma esimesed MK-punktid sai ta 25. kohaga skiatlonis. 2018. aasta U23 maailmameistrivõistlustel Gomsis võitis ta skiatlonis hõbemedali ja tuli kuuendaks 15 km klassikas. 2018. aasta veebruaris saavutas ta Pyeongchangi taliolümpiamängudel skiatlonis 15. koha.

Hooajal 2018-19 sai Lapierre Lillehammeri Triple'il 22., 2018-19 Tour de Skil 14. ja Quebecis MK-võistluste finaalturniiril 31. koha, millega sai MK-võistluste üldarvestuses 36. koha. U23 MM-il 2019. aastal Lahtis võitis ta 15 km vabasõidus kuldmedali. Hooaja tippüritusel, 2019. aasta suusatamise maailmameistrivõistlustel Tiroolis Seefeldis tuli ta 15 km klassikas 24. ja skiatlonis 19. kohale. Hooajal 2020-21 tuli ta Tour de Ski arvestuses 20. kohale ja võitis Oberstdorfis 2021. aasta suusatamise maailmameistrivõistlustel teatesõidus pronksmedali. Samuti tuli ta seal skiatlonis 16. kohale. Järgmisel aastal Pekingi taliolümpiamängudel tuli ta 50 km ühisstardist sõidus 15. ja skiatlonis 14. kohale.

## Välislingid

* [Jules Lapierre [Rahvusvaheline Suusaföderatsioon|FIS-i veebilehel]]
* Jules Lapierre Olympedia.org veebilehel
* Jules Lapierre Prantsusmaa olümpia- ja spordikomitee veebilehel
Friedrich Moch

**Friedrich Moch** (sündinud 12. aprillil 2000 Memmingenis) on Saksamaa murdmaasuusataja.

Moch hakkas murdmaasuusatamist treenima 12-aastaselt ning osales aastatel 2016–2020 peamiselt U18 ja U20 võistlustel Alpi karikasarjas. Hooajal 2018-19 sai ta viienda ja 2019-20 hooajal U20 üldarvestuses kolmanda koha. 2018. aasta juunioride maailmameistrivõistlustel Gomsis tuli ta 10 km klassikas 21. kohale ning skiatlonis ja teatesõidus viiendaks. Järgmisel aastal võitis ta 2019. aasta juunioride MM-il Lahtis teatesõidus pronksmedali. Ühtlasi saavutas ta 18. koha 30 km ühisstardist sõidus ja viienda koha 10 km vabatehnikasõidus. Hooajal 2019-20 võistles ta esimest korda Oberstdorfis maailma karikasarjas ning jäi napilt skiatlonis 31. kohaga punktikohtadelt välja. 2020. aasta veebruaris tuli ta Saksamaa meistriks 15 km vabasõidus. 2020. aasta juunioride maailmameistrivõistlustel Oberwiesenthalis võitis ta hõbemedali 10 km klassikasõidus ja 30 km ühisstardist sõidus. Samuti saavutas ta teatesõidus seitsmenda koha. 2020. aasta detsembris sai ta pärast Ruka kolmikvõistluse 44. koha saavutamist Davosis 15 km vabasõidus 22. kohaga oma esimesed MK-punktid. Järgmisel kuul Lahtis jõudis ta suusavahetusega sõidus kümnenda kohaga maailma karikasarjas esimese kümne parema hulka. U23 MM-il 2021. aastal Vuokattis tuli ta teatesõidus kuuendaks ja võitis 15 km vabasõidus hõbemedali. Tema parimad kohad hooaja tippüritusel, 2021. aasta suusatamise maailmameistrivõistlustel Oberstdorfis olid 20. koht 50 km ühisstardisõidus ja seitsmes koht teatesõidus. Hooaja lõpus tuli ta Pokljukas teiseks ja esimeseks ning saavutas sellega Alpi karikasarja üldarvestuses kolmanda koha.

Hooajal 2021-22 lõpetas Moch 11 korral punktiarvestuses ja sai 2021-22 Tour de Ski üldarvestuses 14. koha. Esimese poodiumikoha saavutas ta maailma karikasarjas Val di Fiemmes toimunud Tour de Ski finaaletapil kolmanda kohaga. 2022. aasta taliolümpiamängudel Pekingis sai ta 50 km ühisstardist sõidus 31. koha, skiatlonis 13. koha ning teatesõidus viienda koha. Hooaja lõpetas ta MK-sarja üldarvestuses 29. kohal. 2023. aasta suusatamise maailmameistrivõistlustel Planicas tuli Moch skiatlonis seitsmendaks ja 15 km vabatehnikasõidus kaheksandaks. Moch võitis teatevõistluses pronksmedali.
​
## Välislingid
* [Friedrich Moch [Rahvusvaheline Suusaföderatsioon|FIS-i veebilehel]]
* Friedrich Moch Olympedia.org veebilehel
Lajosmizse

**Lajosmizse** on linn Ungaris Bács-Kiskuni komitaadis Kecskeméti kreisis.

## Geograafiline asend
Lajosmizse asub Kecskemétist umbes 17 km põhjaloodes ja Budapestist ligikaudu 64 km lõunakagus. Linna läbib Budapest–Kecskeméti raudteeliin.

## Ajalugu
Arheoloogilised leiud tõendavad, et piirkond oli asustatud juba pronksiajal. Pärast mongolite rüüsteretke 1241. aastal asustasid piirkonda polovetsid. 1469. aastal vabastas kuningas Mátyás I kohalikud polovetsid osadest maksudest. Türgi ikke ajal oli piirkond 1593. aastaks tühjaks jäänud ja asustati hiljem uuesti.

Lajosmizse sai linnaõigused 1993. aastal.

## Sõpruslinnad
* Felsőlajos, Ungari
* Jászberény, Ungari
* Palić, Serbia
* Remetea, Rumeenia

## Viited
2024. aasta Noto poolsaare maavärin

**2024. aasta Noto poolsaare maavärin** (jaapani keeles 令和6年能登半島地震 *Reiwa 6-nen Noto-hantō jishin*) oli maavärin magnituudiga 7.6, mis leidis aset 1. jaanuaril 2024 umbes kell 16.10 kohaliku aja järgi (UTC+9:00) epitsentriga Jaapanis Ishikawa prefektuuris Noto poolsaarel 7 km Suzu linna rannikust põhjaloodes. See tekitas Jaapani meres üle 6,58 m kõrguse tsunami.

## Viited